Pčolinský, Peter, podpredseda NR SR (2022-10-26):
Ďakujem. A teraz ideme trochu poprepadávať. Návrh poslanca Tomáša Tarabu, Štefana Kuffu, Filipa Kuffu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. Prepadáva. Takisto prepadáva návrh poslanca Tarabu, zákon č. 504 o nájme poľnohospodárskych pozemkov. Takisto prepadáva návrh pána poslanca Tarabu na vydanie zákona, ktorým sa mení a dopĺňa zákon č. 268/2017 Z. z., ktorým sa mení a dopĺňa zákon č. 98/2004 Z. z. o spotrebnej dani z minerálneho oleja. Takže prepadáva. Návrh pána poslanca Čepčeka (krátka pauza), návrh poslanca Martina Čepčeka na vydanie zákona, ktorým sa mení a dopĺňa zákon č. 595/2003 Z. z. o dani z príjmov, prepadáva. Návrh poslankyne Anny Zemanovej, týkajúci sa zrýchlených niektorých konaní, tlač 1060, prepadáva. Návrh poslanca Lehotského, tlač 1154, prepadáva. Návrh poslanca Lehotského, tlač 1120, prepadáva. Návrh Miroslava Kollára, tlač 1238, prepadáva. Návrh poslanca Miroslava Kollára, tlač 1239, prepadáva. Návrh pani poslankyne Halgašovej, tlač 1256, prepadáva. Návrh poslankyne Halgašovej, tlač 1240, prepadáva. Návrh poslanca Ondreja Dostála, tlač 1244, prepadáva. Pán poslanec Čepček tu má, tak pán poslanec Čepček tu nemá, tlač 1158 prepadáva. Ďalší návrh pána poslanca Čepčeka, tlač 1229, prepadáva. Návrh poslanca Valáška, 1241, prepadáva. Návrh poslanca Valáška, tlač 1242, prepadáva. (Krátka pauza. Predsedajúci komunikuje s poslancami mimo mikrofónu.) No ešte si trikrát prepadneme. Pán poslanec Taraba, tlač 1243, prepadáva. Pán poslanec Taraba, tlač 1246, prepadáva. Pán poslanec Kuffa, tlač 1249, prepadáva. Vážené poslankyne, vážení poslanci, chcem vás informovať, že budem iniciovať zmenu rokovacieho poriadku, na základe ktorej pri druhom prepadnutí návrh zákona bude automaticky nie presunutý na ďalšiu schôdzu, ale bude vyradený z programu schôdze a poslanec si ho bude musieť podať ešte raz. Ja osobne ako podpredseda Národnej rady nemienim takýmto systémom fungovať, že dve tretiny poslaneckých návrhov prepadávajú len kvôli tomu, že tu navrhovatelia nie sú, nechcú prerokovať tie svoje návrh zákonov. Chápem, že niekedy nie je niečo dorokované, ale vyslovene väčšina týchto návrhov prepadáva preto, lebo na to, na to jednoducho poslanci častokrát nemajú vysvetlenie. Pokiaľ poslanec predkladá nejaký návrh zákona, tak predpokladám, že chce tým niečo dosiahnuť, chce niečo zmeniť. Ale pokiaľ jednoducho o tom rokovať nechce, lebo jednoducho nepríde do práce a, bohužiaľ, stáva sa to najmä poslancom, ktorí najviac kričia na tlačovkách, ako oni chodia do práce, ako oni pracujú. Hej? Ale dnes ich tu vôbec nevidím. Čiže budem iniciovať určite takúto zmenu, ja verím, že sa mnohí pridáte k takejto úprave, a takisto tá skúsenosť je taká, že pozmeňovacie návrhy, aby sme nemuseli čítať tie bodkočiarky a apostrofy, toto tiež si myslím, že je vhodné upraviť, aby sa zefektívnilo rokovanie Národnej rady. V tejto chvíli prerušujem schôdzu do 14.00 h., ale zároveň, pardon ešte, chcem vás ešte požiadať, chcem vás ešte požiadať, zabudol som jednu vec. Mám tu ešte tlač pána poslanca Karahutu, o štrnástej začíname termínovanými bodmi pána ministra Jaroslava Naďa a po nich budú nasledovať body pána poslanca Karahutu a chcel by som vás poprosiť, aby sme bod, ktorý prepadol, je to návrh pána poslanca Karahutu na vydanie zákona č. 414 o obchodovaní s emisnými kvótami, aby bol zaradený na rokovanie hneď po bodoch pána ministra Naďa, kedy idú dva body pána poslanca Karahutu a po nich aby bol prerokovaný tento bod. Chcem vás poprosiť všeobecným súhlasom. Môžme to takto urobiť? (Súhlasná reakcia z pléna.) Ďakujem pekne. Čiže pán poslanec Karahuta pôjde poobede a v tejto chvíli prerušujem schôdzu do 14.00 h. Ďakujem. Vítam na balkóne síce neviem koho, ale vitajte. Odkiaľ? Z Michiganu. Super. (Potlesk.) (Prerušenie rokovania o 9.58 hodine.) (Pokračovanie rokovania o 14.00 hodine.)